text: Vrede i Kvaglund over navneskift 
  29 august 2013 kl. 09.01
  En del af Kvaglund skal ikke længere hedde Kvaglund men Hedelundgårdsparken. Og det vækker harme blandt beboerne.
  Navneskiftet gælder for det almene boligbyggeri og ikke hele Kvaglund. Det er de nærliggende villaejere der er skyld i navneændringen. De mener, at den betegnelsen som ghettoområdet har fået, smitter af på deres villaers værdi og omdømme. Derfor ønsker de en adskillelse.
  Men det er beboerne i det almene boligbyggeri ikke tilfredse med. De vil beholde deres navn. Derfor er der oprettet flere facebook-sider ligesom der tidligere på ugen var en "happening" for at bevare det gamle navn.
  - Det er kun gjort for at tilfredsstille de gnavne, gamle mænd, der sidder i deres villaer og tror deres huse vil stige i værdi, fordi de får nyt navn, siger Carsten Hille, beboer i området, og fortsætter
  - Det har har jo skabt en kæmpe splid. Vi var tidligere en lille landsby, men nu er der blevet trukket nogle helt tydelige grænser der har delt os op i os og dem, fortæller Carsten Hille.
  